Document ID: /roh_data/filtered/fineweb-2-filterrobots_roh.jsonl.gz/10737

Sur Cuira è in motociclist sa blessà grevamain la sonda suentermezdi. L'um da 62 onns era da viadi da Malix vers Cuira cura ch'el ha surpassà la strivla centrala, ed è collidà da la vart cun in auto. Bain haja l'um pudì sa tegnair sin la moto, var 100 meters pli lunsch saja el dentant siglì en l'auto davant el, scriva la polizia da la citad Cuira.
L'ambulanza haja transportà il töffist cun ina greva blessura vi da la chomma dretga en l'ospital. Vi dals vehichels hai dà donns da plirs milli francs.